[image: image1.png]SPRAVA STATNYCH
HMOTNYCH REZERV
SLOVENSKEJ REPUBLIKY




[image: image2.jpg]EFFECTIVE

USER





Zápisnica č. 13/2023
zo zasadnutia komisie pre posudzovanie procesu nakladania s prebytočným, dočasne prebytočným a neupotrebiteľným nehnuteľným majetkom štátu SŠHR SR
Komisia pre posudzovanie procesu nakladania s prebytočným, dočasne prebytočným 
a neupotrebiteľným nehnuteľným majetkom štátu SŠHR SR, (ďalej len „komisia“) zriadená príkazom predsedu SŠHR SR č. 5/2018 v zložení: 
predseda komisie – Bc. Monika Trollerová 
člen komisie – Oľga Vargová
člen komisie – Ing. Krištof Balla 
sa dňa 27. 09. 2023 zišla na zasadnutí, aby vyhodnotila „Vyhlásenie elektronickej aukcie – 1. kolo“ nakladania s nehnuteľným majetkom v správe Správy štátnych hmotných rezerv Slovenskej republiky (ďalej len „SŠHR SR“) z dôvodu ukončenia lehoty na doručovanie ponúk. Ponuka na nehnuteľný majetok bola zverejnená v Registri ponúkaného majetku štátu dňa 23.08.2023. Koniec lehoty na doručovanie ponúk bol dňa 25.09.2023 .
Predmetom ponukového konania bol prebytočný nehnuteľný majetok štátu a to:
k. ú. Hronsek, obec Hronsek, okres Banská Bystrica:

Stavby: 

· sklad horľavín bez súpisného čísla, postavený na pozemku parcely registra „C“, parcelné číslo 202/10, 

· hala opráv bez súpisného čísla, postavená na pozemku parcely registra „C“, parcelné číslo 202/13.

Pozemky parcely registra „C“:

· parcelné číslo 202/1 o výmere 3545 m2, druh pozemku zastavaná plocha a nádvorie,

· parcelné číslo 202/10 o výmere 46 m2, druh pozemku zastavaná plocha a nádvorie,

· parcelné číslo 202/13 o výmere 1325 m2, druh pozemku zastavaná plocha a nádvorie.

Nehnuteľnosti sa nachádzajú v katastrálnom území Hronsek, obec Hronsek, okres Banská Bystrica a sú zapísané na liste vlastníctva č. 224, vedenom Okresným úradom Banská Bystrica, katastrálnym odborom. Správa štátnych hmotných rezerv Slovenskej republiky spravuje nehnuteľný majetok vo vlastníctve Slovenskej republiky v spoluvlastníckom podiele 1/1.

Rozhodnutie číslo 17/OMaVS/2023 Predsedu Správy štátnych hmotných rezerv Slovenskej republiky o prebytočnosti nehnuteľného majetku štátu bolo vydané dňa 30.03.2023.
Predmetné nehnuteľnosti boli ohodnotené Znaleckým posudkom číslo 10/2023 zo dňa 07.03.2023 vo všeobecnej hodnote vo výške 394 000,- € (slovom: tristodeväťdesiatštyritisíc eur), čo je primeraná cena v súlade s ust. §8a, ods. 3 zákona č. 278/1993 Z. z. o správe majetku štátu v znení neskorších predpisov (ďalej len „Zákon o správe majetku). Zábezpeka bola požadovaná vo výške 39 400,00 € (slovom: tridsaťdeväťtisícštyristo eur).
Skonštatovanie a odporúčanie komisie:
Ponuka na prevod vlastníctva nehnuteľného majetku štátu bola zverejnená v „Registri ponúkaného majetku štátu – Vyhlásenie elektronickej aukcie 1. kolo“. Začiatok lehoty na doručovanie ponúk bol od 24.08.2023 a koniec lehoty na doručovanie ponúk bol do 25.09.2023. V rámci „Vyhlásenia elektronickej aukcie – 1. kolo k. ú. Hronsek“ bola SŠHR SR , v lehote a v súlade so spôsobom predloženia ponúk, predložená 1 ponuka na prevod vlastníctva nehnuteľného majetku štátu a to ponuka od spoločnosti ELKOND HHK, a.s., Oravická 1874, 02801 Trstená, IČO: 36382 841 vo výške 400 000,- € (slovom: štyristotisíc eur). Zábezpeka bola uhradená riadne a včas (dňa 13.09.2023) v požadovanej výške 39 400,- € (slovom: tridsaťdeväťtisícštyristo eur). Ponuka tohto záujemcu bola komisiou vyhodnotená ako úspešná.
Komisia sa uzniesla, že Správe štátnych hmotných rezerv Slovenskej republiky bola predložená jedna ponuka, ktorá bola vyhodnotená ako platná a že prevod vlastníctva vyššie špecifikovaného prebytočného nehnuteľného majetku štátu je možné uskutočniť, nakoľko záujemca ELKOND HHK, a.s., splnil všetky podmienky, pričom ponúkol za predmetný majetok požadovanú cenu a riadne a včas uhradil zábezpeku.
Komisia odporúča predsedovi Správy štátnych hmotných rezerv Slovenskej republiky, aby vyhlásil „Vyhlásenie elektronickej aukcie – 1. kolo k. ú. Hronsek“ za úspešné a povolil uzatvoriť kúpnu zmluvu v zmysle ustanovenia §8aa ods. 6 zákona č. 278/1993 Z. z. o správe majetku štátu v znení neskorších predpisov s úspešným uchádzačom ELKOND HHK, a.s.
Záver:
Na základe súhlasného stanoviska predsedu Správy štátnych hmotných rezerv Slovenskej republiky a odporúčaním uvedeným v tejto zápisnici, budú závery vyplývajúce zo Zápisnice č. 13/2023 premietnuté do úloh zamestnancov Odboru majetku a vnútornej správy, prípadne iných zainteresovaných odborov.
Zápisnica číslo 13/2023 je vyhotovená v 3 rovnopisoch, pričom jeden rovnopis ostáva v spisovej agende komisie, jeden rovnopis ostáva pre potreby OMaVS  a jeden rovnopis komisia odovzdá spolu s príslušnou dokumentáciou na Ministerstvo financií Slovenskej republiky potrebné                   na udelenie súhlasu pri prevode správy a vlastníctva nehnuteľného majetku štátu. 
Zapísala: Bc. Monika Trollerová, dňa 27.09.2023


Zápis č. 13/2023 si prečítali a s obsahom súhlasia:
Bc. Monika Trollerová
............................................................

Oľga Vargová
............................................................
Ing. Krištof Balla
............................................................
S odporúčaním komisie

                                súhlasím 



  nesúhlasím




V Bratislave, dňa


Ing. Ján Rudolf, PhD.



                  p r e d s e d a

